ÓRATERV
az Ételkészítés alapjai tantárgy keretében  a fordított osztályterem  módszerrel megtartott tanórára 

Tanulási, fejlesztési célok

[bookmark: _GoBack]A tanulók legyenek képesek bemutatni a magyar gasztronómia kialakulásának a történetét és a magyar konyha sajátosságait.
A fejlesztési célok elérésére a fordított osztályterem tanítási-tanulási módszert választottam ki.


Szükséges eszközök

Mobiltelefon, számítógép, projektor, internet hozzáférés


Óra előtt, vagy projekthez kiadott anyagok
Bódiné Fekete Éva: A gasztronómia története című könyv alapján készített anyagok 

Az óra / projekt bevezető része, előkészítése 

Az Ételkészítés alapjai tantárgy keretében a tanulók megismerik a magyar gasztronómiát, történetét, jeles képviselőit és sajátosságait. A témák bővítése brainstorming módszerrel történt.
  
Az osztályban az óra előkészítése a csoportok kialakításával, a forrás anyagok megbeszélésével, kiosztásával és a témák kiegészítése brain storminggal történik. A diákok otthon készítik el a feladatokat, melyet előzőleg egymás között szétosztanak és a digitális eszközök kiválasztásában is ők döntenek. Minden csoport kahootot készít az ismeretanyag elsajátításának ellenőrzésére. A tanár csak javaslatot tesz egy „digitális étlap” felajánlásával. 


Az óra / projekt megvalósítása

A tanár által készített témafelvezetővel indul az óra.
A tanári felvezetés után a diákok csoportonként mutatják be az otthon digitálisan elkészített anyagaikat.                                                  
Az I. csoport témája: A honfoglalás előtti magyarok szokásai és étkezése 
A II. csoport témája: Az itáliai reneszánsz és Mátyás korának étkezési szokásai
A III. csoport témája: Amerika felfedezése mit hozott Európának és a magyaroknak?
A IV. csoport témája: A magyar konyha a XVI-XX. században
Az V. csoport témája: A magyar gasztronómia kiemelkedő alakjai
A VI. csoport témája: A magyar konyha sajátosságai és a Michelin csillagos éttermek Magyarországon		                        
Az elkészített anyagokat a moodle platformra kell feltölteni és az órán onnan történik az otthon elkészített anyagok bemutatása
A csoportok előadása után kahoot kérdések következnek, melyeket a diákok készítenek el

Az óra befejező része a csoport értékelés.

Módszertani eljárások
Az Ételkészítés alapjai tantárgyra szervezett tanóra, melynek módszere a fordított osztályterem
A tanár az óra levezetését mellékszereplőként végzi, de nem magukra hagyva a diákokat, hanem mindenkor segítséget nyújtva különösen szükség esetén. Az értékelési tervet a tanár készíti és adja közre.
Kahoot a megszerzett tudás ellenörzésére
Értékelési terv
Csoport értékelés a tanulók egyéni teljesítményének hatékony fejlesztése érdekében. A tanulók fejlődésének és tudásának a változásait követve, hogy ők maguk is érzékeljék a saját fejlődésüket a társaik és a tanár visszajelzései alapján.
Az értékelési szempontokat a tanár teszi közzé.

